"ओ न्हरु च्हुइरिब्मैं रेद्,
सियाब्मैंए म्हाँजोउँइँले रेखो!
बिसि म्हिमैंइ बिम्।
15 छतसि खैले छ्ह थोरिइमुँ सैंर मैंन्, आह्र-आसेबै म्हि धोंब आतद्, बुद्धि मुँबै म्हि धोंलेन् छ्ह थोद्। 16 चु जुग आछ्याँब मुँ। छतसि क्हेमैंने मुँबै त्हे खेरो ह्याल् आपिंन्, छ्याँबै केमैं लप्रद्।✡ 5:16 कल ४ः५ 17 बुद्धि आरेब्मैं धों आतद्, प्रभुजी खोबै के तो जा बिसि क्होद्।
21 ख्रीष्टलाइ म्हाँदिबइले क्हेमैं ताँन् घ्रि घ्रिए न्होंर टिल् त्हुम्।
22 ओ च्हमिरिमैं, प्रभुए न्होंर टिब् धोंलेन् ह्रोंसए प्युँए न्होंर टिद्।✡ 5:22 कल ३ः१८; १ पत्र ३ः१ 23 ख्रीष्ट बिश्वासीमैंए क्र तब् धोंले प्युँ प्ह्रेंस्योए क्र ग। धै बिश्वासीमैंलाइ जोगेमिंब ख्रीष्टन् ग, धै बिश्वासीमैं खीए ज्युन् ग। 24 छतसि बिश्वासीमैं ख्रीष्टए न्होंर टिब् धोंले प्ह्रेंस्योमैं या सैं न्होंउँइँले ह्रों-ह्रोंसए प्युँए न्होंर टिल् त्हुम्।
25 ओ मुँयुँमैं, ख्रीष्टजी बिश्वासीमैंलाइ म्हाँया लसि चमैंए ल्हागिर खीए ज्यु या पिंब् धोंले क्हेमैंए प्ह्रेंस्योलाइ म्हाँया लद्।✡ 5:25 कल ३ः१९; १ पत्र ३ः७ 26 बिश्वासीमैंलाइ पबित्र लबर ख्रीष्टजी ह्रोंसए बचनउँइँले नेरो क्युइ ख्रुसि चोखो लमिंइ। 27 बिश्वासीमैंलाइ पबित्र, छ्याब् आरेब, दाग आरेब, आच्युँब, तोइ खोट आरेब तसि ह्रोंसए ल्हागिर छ्याँबै प्ह्रेंस्यो लबर खीजी ह्रोंसए ज्यु पिंइ। 28 छलेन मुँयुँमैंज्यै या ह्रोंसए ज्युलाइ म्हाँया लब् धोंले ह्रोंसए प्ह्रेंस्योलाइ म्हाँया लल् त्हुम्, तलेबिस्याँ खाबइ ह्रोंसए प्ह्रेंस्योलाइ म्हाँया लमुँ, चइ ह्रोंसलाइन म्हाँया लम्। 29 (खाबज्यै या ह्रोंसए ज्युलाइ हेल आल, बरु ख्रीष्टजी बिश्वासीमैंलाइ म्हाँया लब् धोंले ङ्योइ ह्रोंसए ज्युलाइ सुसर लसि चल् पिंम्। 30 तलेबिस्याँ ङ्यो येशू ख्रीष्टए ज्युर्बै भागमैं ग।) 31 परमेश्वरए छ्वेर छले प्ह्रिइमुँः
"मुँयुँइ ह्रोंसए आबा-आमा पिसि ह्रोंसए प्ह्रेंस्योने क्ह्रिसि टिब्मुँ,
32 चुर बेल्ले थेबै क्ह्रोंसेंन्बै ताँ ग। धै चु ताँ ख्रीष्ट नेरो बिश्वासीमैंए न्होंर्बै ताँ ग बिसि ङइ बिम। 33 तो मुलेया क्हेमैं ताँन् ह्रोंसलाइ धोंलेन् मुँयुँमैंइ ह्रोंसए प्ह्रेंस्योलाइ म्हाँया लल् त्हुम्, छलेन प्ह्रेंस्योमैंज्यै या ह्रोंसए प्युँलाइ मान लल् त्हुम्।
